Title: ประกาศกระทรวงเกษตรและสหกรณ์เรื่อง กำหนดชนิด จำนวนและเงื่อนไขเพื่อการเลี้ยงสัตว์ จำพวกสัตว์ใหญ่ ตามความในมาตรา 29 (2) แห่งพระราชบัญญัติการปฏิรูปที่ดิน เพื่อเกษตรกรรม พ.ศ. 2518

ประกาศกระทรวงเกษตรและสหกรณ์

ประกาศกระทรวงเกษตรและสหกรณ์
เรื่อง
กำหนดชนิด จำนวนและเงื่อนไขเพื่อการเลี้ยงสัตว์ จำพวกสัตว์ใหญ่
ตามความในมาตรา
๒๙ (๒) 
แห่งพระราชบัญญัติการปฏิรูปที่ดิน
เพื่อเกษตรกรรม
พ.ศ. ๒๕๑๘
------------

                        โดยที่เป็นการสมควรกำหนดชนิด
จำนวนและเงื่อนไขในการเลี้ยงสัตว์จำพวกสัตว์
ใหญ่ ในเขตปฏิรูปที่ดินเพื่อเกษตรกรรม
                        อาศัยอำนาจตามความในมาตรา
๒๙ (๒) แห่งพระราชบัญญัติการปฏิรูปที่ดินเพื่อ
เกษตรกรรม พ.ศ. ๒๕๑๘
รัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้
                        ข้อ
๑  ให้โค กระบือ
และม้าเป็นชนิดของสัตว์จำพวกสัตว์ใหญ่
                        ข้อ
๒  โค กระบือ และม้า ที่เลี้ยงต้องมีจำนวนไม่น้อยกว่า
๑๐ ตัว ในเนื้อที่ไม่เกิน 
๑๐๐ ไร่
                        ข้อ
๓  การขอใช้ที่ดินเพิ่มขึ้นเกิน ๑๐๐
ไร่ ให้คำนวณเนื้อที่ที่เพิ่มขึ้นจากข้อ ๒ ใน
อัตราส่วน สัตว์ใหญ่ ๑ ตัว ต่อเนื้อที่ ๕ ไร่
                        ข้อ
๔  ผู้เลี้ยงสัตว์ใหญ่
ต้องแสดงหลักฐานการเป็นเจ้าของสัตว์ที่เลี้ยง ซึ่งพนักงาน
เจ้าหน้าที่ออกให้ พร้อมทั้งแสดงแผนงาน
และโครงการในการประกอบการเลี้ยงสัตว์ใหญ่ ตามที่
กรมปศุสัตว์ได้ให้ความเห็นชอบแล้ว
และให้ส่งสำเนาเอกสารหลักฐานดังกล่าวต่อ ส.ป.ก. อย่างน้อย 
๒ ชุด
                        การเพิ่มหรือลดจำนวนสัตว์ใหญ่ที่เลี้ยงหรือการอื่นใดในการเลี้ยงสัตว์จำพวกสัตว์
ใหญ่ให้เป็นไปตามแผนงาน และโครงการตามวรรคหนึ่ง
                        ข้อ
๕ 
ผู้เลี้ยงสัตว์ใหญ่รายใดไม่ปฏิบัติตามแผนและโครงการในการประกอบการ
เลี้ยงสัตว์ใหญ่ตามข้อ ๔ โดยชัดแจ้ง
ให้ปฏิรูปที่ดินจังหวัดตักเตือนเป็นหนังสือให้ผู้นั้นปฏิบัติให้
ถูกต้องไม่น้อยกว่าสามครั้ง
และในการเตือนแต่ละครั้งให้ระยะเวลาห่างกันไม่น้อยกว่าสามสิบวัน เมื่อ
พ้นกำหนดเวลาดังกล่าวหากปฏิรูปที่ดินจังหวัดเห็นว่า
ผู้เลี้ยงสัตว์ใหญ่ยังจงใจฝ่าฝืนไม่ปฏิบัติตามต่อ
ไปอีกโดยไม่มีเหตุผลอันสมควร
ให้ถือว่าผู้นั้นขาดคุณสมบัติในการเลี้ยงสัตว์ใหญ่ตามประกาศนี้ และ
ให้ปฏิรูปที่ดินจังหวัดรายงานประธานคณะกรรมการปฏิรูปที่ดินจังหวัดเพื่อแจ้งให้
ส.ป.ก. ทราบเพื่อ
พิจารณาจัดซื้อหรือเวนคืนที่ดินนั้นต่อไป
                        ในกรณีมีข้อสงสัยว่า
ผู้เลี้ยงสัตว์ใหญ่รายใดปฏิบัติไม่ถูกต้องตามแผนและโครงการ
ตามที่ทางราชการให้ความเห็นชอบแล้วนั้น
ให้ปฏิรูปที่ดินจังหวัดทำความเห็นเสนอประธานคณะ
กรรมการปฏิรูปที่ดินจังหวัดเพื่อสั่งการไปยังพนักงานเจ้าหน้าที่ของกรมปศุสัตว์ให้ทำการตรวจสอบ
และทำความเห็นว่า การนั้นชอบด้วยแผนงาน
และโครงการตามที่กรมปศุสัตว์ได้ให้ความเห็นชอบ
แล้วหรือไม่ ถ้าผลของการตรวจสอบดังกล่าวปรากฏว่าไม่ชอบ
ก็ให้ปฏิรูปที่ดินจังหวัดดำเนินการ
ตามวรรคหนึ่งต่อไป

                                                                        ประกาศ
ณ วันที่ ๒๗ กันยายน ๒๕๒๒

พลตำรวจตรี สง่า  กิตติขจร

รัฐมนตรีช่วยว่าการ ฯ ปฏิบัติราชการแทน

รัฐมนตรีว่าการกระทรวงเกษตรและสหกรณ์

[รก.๒๕๒๓/๑๖/๔๐๒/๕ กุมภาพันธ์ ๒๕๒๓]